Moderne girkasser har synkroniserte gir som gjør dobbeltclutching overflødig. Siden første gir nesten kun brukes fra stillestående, kan det være dårlig synkronisering for første giret også på nyere biler. Hvis man kjører sakte og skal gire til første giret kan det derfor være nødvendig å dobbeltclutche. På mange biler fra 60-tallet kunne det være nødvendig også å dobbeltclutche ned i 2. gir. På eldre biler uten synkronisering kunne det også være nødvendig å dobbeltclutche opp i gir, og man måtte alltid dobbeltclutche ved skifte til lavere gir.